ส่องคนดังเดินพรมแดง แต่งแบบนี้ งามหรือเงิบ 
เมื่อถึงคราวเทศกาลงานประกาศรางวัลที่ต้องเดินพรมแดง เหล่าคนบันเทิงที่เดินทางมาร่วมงานและขึ้นรับรางวัลในแต่ละสาขา ก็จัดเต็มกันทีเดียว เสื้อผ้า หน้า ผม แน่นเป๊ะตั้งแต่หัวจรดเท้า บางคนก็สร้างความฮือฮาในเรื่องความสวย ปัง อลังเว่อร์ บางคนก็สร้างความฮือฮาในด้านความแปลกทั้งเสื้อผ้าและสไตล์การแต่งตัว ทำให้ทุกคนพูดเป็นเสียงเดียวกันว่า กล้าแต่งแบบนี้ต้องสตรองมากๆ จนไม่รู้จะเรียกว่า งามหรือเงิบดี งั้นไปดูกันเวลาที่เหล่าคนดังมาร่วมเดินพรมแดงในงานประกาศรางวัลต่างๆ เค้าแต่งตัวกันยังไง จะงามหรือจะเงิบ,ก็ยังสวย ปังเหมือนเดิม สำหรับสาว เจนี่ เทียนโพธิ์สุวรรณ ที่ชุดไม่ต้องโป๊ หรือโชว์ส่วนเว้าส่วนโค้งมากก็ยังสวยได้ แม่ก็คือแม่ จริงๆ ,ยังคงคอนเซปต์เจ้าหญิงเหมือนเดิม สำหรับสาว แพทริเซีย ธัญชนก กู๊ด ซึ่งงานของช่อง 3 เมื่อครั้งที่แล้วเธอก็มาในคอนเซปต์เจ้าหญิงเช่นกัน แต่ก็ถือว่าน่ารัก สวยเหมาะสมกับวัย ชุดไม่ดูโป๊ และไม่ดร็อปจนเกินไป ผ่านจ้า,แม้จะมาในชุดราตรีเกาะอกแต่ก็ยังดูเรียบร้อยเสมอ สำหรับสาว ญาญ่า อุรัสยา เสปอร์บันด์ แต่งแบบนี้รับรองพี่ณเดชน์ไม่หวงแน่ๆ เพราะยังไงก็สวยน่ารักในใจพี่ณเดชน์เสมอใช่มั้ยจ๊ะ??,ตั้งแต่ผอมลงทำให้ความมั่นใจที่จะแต่งตัวของสาว แก้ม เดอะสตาร์ วิชญาณี เปียกลิ่น มีมากขึ้นเยอะ นับว่าเป็นตัวอย่างที่ดีของสาวๆ ที่คิดจะลดน้ำหนักแต่ยังทำไม่ได้สักที ลองมีเธอคนนี้ไว้เป็นแรงบันดาลใจดูสิ แล้วคุณจะพบความสุขที่แท้จริง โดยงานนี้สาวแก้มมาในชุดเดรสยาวสีขาว ช่วงไหล่มีผ้าคลุมยาวลงมา เพิ่มกิมมิกด้วยลูกไม้ปักสีดำ เผยให้เห็นสัดส่วนชัดเจนมากกว่าเดิม ทรวดทรงองค์เอวก็มาแล้ว แล้วเมื่อไหร่ความรักจะมาสักทีจ๊ะสาวแก้ม??,แดงเพลิงทั้งชุดทั้งพรมแดงเลยทีเดียว สำหรับสาว ปุ๊กลุก ฝนทิพย์ วัชรตระกูล ชุดสวย ปัง อลังเว่อร์ แต่เสียอย่างเดียวกลมกลืนกับพรมแดงไปหน่อย เลยนึกว่าลากผ้าแดงมาเดินพรมแดง รอบหน้าเอาใหม่นะจ๊ะปุ๊กลุก,ถือว่าเรียบร้อยดูแปลกตาไปเลย สำหรับสาว เมเปิ้ล พัชชุดาญ์ พันธุ์พิพัฒน์ แต่งานนี้ดูต่างจากเมเปิ้ลคนเดิมไปเลย ทั้งการแต่งตัวและหน้าตา มาในชุดราตรีเกาะอกยาวสีขาว แอบเซ็กซี่เบาๆ โชว์อกไซส์ใหม่ที่เพิ่งไปอัพมา อีกทั้งยังเป็นดาราหน้าใหม่อีกด้วย เพราะเธอบอกว่า ขอเป็นดาราหน้าใหม่ในทุกๆ ปี หน้าใหม่ทุกปีอย่างนี้ แต่บางทีคนรอบข้างก็จำไม่ได้เหมือนกันนะจ๊ะเมเปิ้ลจ๋า ,เพราะชุดเป็นเหตุเลยทำให้สาว เปิ้ล ไอริณ ศรีแกล้ว ถึงขั้นต้องขึ้นโรงขึ้นศาลเลยทีเดียว ด้วยชุดเดรสสีทองผ้าซีทรูเผยให้เห็นส่วนเว้าส่วนโค้งในร่างกายอย่างชัดเจน ซึ่งเจ้าตัวก็บอกว่าชุดนี้ซัพพอร์ตมาเต็มที่แล้ว จึงไม่ต้องใส่กางเกงใน แต่ยังมิวายโดนมือดีตัดต่อทำภาพหวิวเผยให้เห็นข้างในอย่างชัดเจนแชร์ว่อนโซเชียล งานนี้เจ้าตัวก็ไม่ได้นิ่งนอนใจ ต้องแจ้งความเป็นเรื่องใหญ่โตทีเดียว แนะนำว่างานต่อไปขอแบบมิดชิดยันคอหอยไปเลย จะได้ไม่ต้องขึ้นโรงพักให้เสียเวลาอีกนะจ๊ะพี่เปิ้ล,เดี๋ยวก่อนนนน นี่มันชุดราตรีหรือชุดว่ายน้ำกันแน่จ๊ะ เอมมี่ อมลวรรณ ศิริกิตติรัตน์ เต้าเป็นเต้า เอวเป็นเอวขนาดนี้ นึกว่าพร้อมกระโดดลงน้ำ แต่งานนี้ไม่รู้หนุ่มๆ ที่เห็นจะน้ำลายหกเพราะภูเขาสองลูก โชว์ดูมดูมหรือจะส่ายหัวเพราะมันใหญ่เว่อร์เกินไป,ครั้งนี้มาแบบเซ็กซี่ ดูดี มีคลาส สำหรับสาว กระต่าย แม็กซิม ทรรศิกา ยุติมิตร มาในเดรสลูกไม้สีดำ แหวกบนแหวกล่างให้ได้เสียวกันเบาๆ แต่ไม่ขอจัดเต็มอย่างที่แล้วมา เพราะครั้งนั้นก็โดนไปเยอะเหมือนกัน ครั้งนี้ขอสวยเซ็กซี่แบบมีคลาสนิดนึง.
เมื่อถึงคราวเทศกาลงานประกาศรางวัลที่ต้องเดินพรมแดง เหล่าคนบันเทิงที่เดินทางมาร่วมงานและขึ้นรับรางวัลในแต่ละสาขา ก็จัดเต็มกันทีเดียว เสื้อผ้า หน้า ผมแน่นเป๊ะตั้งแต่หัวจรดเท้า บางคนก็สร้างความฮือฮาในเรื่องความสวย ปัง อลังเว่อร์
คอลัมน์บันเทิงออนไลน์,ส่องสไตล์ซุปตาร์,พรมแดง,แฟชั่น,แฟชั่นดารา,ดาราแต่งตัว,ดาราเดินพรมแดง,งานประกาศรางวัล,ข่าว,ข่าวบันเทิง,ไทยรัฐออนไลน์